CELEX: 62012CN0188
Language: mt
Date: 2012-04-23 00:00:00
Title: Kawża C-188/12: Talba għal deċiżjoni preliminari mressqa mill-Consiglio di Stato (l-Italja) fit- 23 ta’ April 2012 — Italia Zuccheri SpA u CO.PRO.B vs AGEA u Ministero delle Politiche Agricole, Alimentari e Forestali

30.6.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 194/13
            
         Talba għal deċiżjoni preliminari mressqa mill-Consiglio di Stato (l-Italja) fit-23 ta’ April 2012 — Italia Zuccheri SpA u CO.PRO.B vs AGEA u Ministero delle Politiche Agricole, Alimentari e Forestali
   (Kawża C-188/12)
   2012/C 194/21
   Lingwa tal-kawża: it-Taljan
   
      Qorti tar-rinviju
   
   Consiglio di Stato
   
      Partijiet fil-kawża prinċipali
   
   
      Rikorrenti: Italia Zuccheri SpA u Cooperativa Produttori Bieticoli rl (CO.PRO.B)
   
      Konvenuti: Agenzia per le Erogazioni in Agricoltura (AGEA), Ministero delle Politiche Agricole, Alimentari e Forestali
   
      Domandi preliminari
   
   
               (1)
            
            
               L-Artikoli 3 u 4 tar-Regolament tal-Kunsill (KE) Nru 320/2006, tal-20 ta’ Frar 2006 (1) u l-Artikolu 4 tar-Regolament tal-Kummissjoni (KE) Nru 968/2006, tas-27 ta’ Ġunju 2006 (2) għandhom jiġu interpretati fis-sens li l-kliem “faċilitajiet ta’ produzzjoni” ma jinkludux il-faċilitajiet użati mill-impriżi li joperaw fl-industrija taz-zokkor għall-ħażna, l-ippakkjar jew l-imballaġġ taz-zokkor għall-finijiet tal-kummerċjalizzazzjoni tiegħu u li, għalhekk, fil-każ ta’ faċilitajiet bħal ma huma s-silos, għandha ssir analiżi tagħhom skont il-każ sabiex jiġi vverifikat jekk dawn il-faċilitajiet humiex konnessi mal-“linja ta’ produzzjoni” jew jekk humiex konnessi ma’ attivitajiet oħra, differenti mill-produzzjoni?
            
         
               (2)
            
            
               L-Artikolu 4 tar-Regolament tal-Kummissjoni Nru 968/2006, tas-27 ta’ Ġunju 2006, b’mod partikolari, għandu jiġi interpretat fis-sens li l-faċilitajiet — bħas-silos — użati mill-impriżi li joperaw fl-industrija taz-zokkor għall-ħażna, l-ippakkjar jew l-imballaġġ taz-zokkor esklużivament għall-finijiet tal-kummerċjalizzazzjoni tiegħu, peress li huwa indipendenti miċ-ċiklu produttiv, jidħlu fl-ambitu tal-faċilitajiet imsemmija mill-Artikolu 4(1)(c) u mhux taħt is-subartikoli (a) u (b) tal-istess artikolu, skont it-test u l-għanijiet tar-Regolament Nru 320/2006 u tar-Regolament Nru 968/2006, b’mod partikolari l-premessa 4 tiegħu?
            
         
               (3)
            
            
               Sussidjarjament, fir-rigward tal-Artikoli 3 u 4 tar-Regolament tal-Kunsill (KE) Nru 320/2006, tal-20 ta’ Frar 2006 u tar-regoli u prinċipji superjuri tad-dritt primarju Ewropew, l-Artikolu 4 tar-Regolament tal-Kummissjoni (KE) Nru 968/2006, tas-27 ta’ Ġunju 2006 huwa invalidu fejn jiġi interpretat fis-sens li jinkludi, fost il-faċilitajiet imsemmija fis-subparagrafi (a) u (b) tas-subartikolu 1 tal-istess artikolu, anki dawk użati mill-impriżi li joperaw fl-industrija taz-zokkor għall-ħażna, għall-ippakkjar jew għall-imballaġġ taz-zokkor għal finijiet tal-kummerċjalizzazzjoni tiegħu, peress li huwa evidenti li l-għan segwit mir-Regolament 320/2006 huwa dak li jnaqqas il-kapaċità produttiva tal-impriża li topera fl-industrija taz-zokkor u mhux dak li jipprekludi l-possibbiltà li wieħed ikun jista’ jopera fis-settur tas-sempliċi kummerċjalizzazzjoni tal-prodott, billi jintuża zokkor miksub abbażi ta’ kwoti ta’ produzzjoni ta’ faċilitajiet jew impriżi oħra?
            
         
               (4)
            
            
               B’mod ulterjorment sussidjarju, madankollu, l-Artikoli 3 u 4 tar-Regolament tal-Kunsill (KE) Nru 320/2006, tal-20 ta’ Frar 2006 u l-Artikolu 4 tar-Regolament tal-Kummissjoni (KE) (Nru 968/2006), tas-27 ta’ Ġunju 2006, huma validi skont ir-regoli u l-prinċipji superjuri tad-dritt primarju Ewropew, fejn jiġu interpretati fis-sens li fil-kunċetti ta’ “faċilitajiet ta’ produzzjoni” jew “marbuta direttament mal-produzzjoni” jinkludu dawk użati mill-impriżi li joperaw fl-industrija taz-zokkor għall-ħażna, l-ippakkjar jew l-imballaġġ taz-zokkor għall-finijiet tal-kummerċjalizzazzjoni tiegħu?
            
         
      (1)  ĠU L 335M, p. 29
   
      (2)  ĠU L 322M, p. 183